Kim Ju-ae

**Kim Ju-ae** (fødd kring 2012 eller 2013) er dottera til den nordkoreanske leiaren Kim Jong-un og kona hans, Ri Sol-ju. Den nordkoreanske staten har gitt lite informasjon om henne, og mykje er ukjent, mellom anna fødselsdatoen hennar og det fulle namnet hennar. Namnet «Ju-ae» vart først nemnt av den amerikanske basketballspelaren  etter vitjinga hans til Nord-Korea i 2013, men dette er ikkje stadfesta verken av nordkoreanske styresmakter eller den nasjonale etterretningsteneste i Sør-Korea (NIS). Nordkoreanske avhopparar som er intervjua av sørkoreansk etterretning, har hevda at ho òg kan ha to andre namn: Un-ju (은주) og Ju-ye (주예).

Ho gjorde si første offentlege opptreden saman med far sin under ei rakettoppskyting i 2022. Statlege medium omtala henne først som den «elska» og «dyrebare» dottera til Kim Jong-un, før dei tok i bruk nemninga «respektert», som vanlegvis er reservert for dei mest heidra personane i det nordkoreanske samfunnet, som Kim Jong-un sjølv. Etter den offentlege debuten hennar spekulerte analytikarar på Nord-Korea om kvifor ho fekk så stor plass i statlege medium, og nokre meinte at ho vart førebudd som arving til å leia landet. I 2026 rapporterte NIS til den sørkoreanske nasjonalforsamlinga at ho hadde fullført opplæringa si og var peikt ut som etterfølgjaren til far sin.

## Tidlege rapportar og uvisse

Den nordkoreanske staten har ikkje offentleg oppgitt fødselsdatoen til Kim Ju-ae. Den lange fråværet til Ri Sol-ju frå offentlegheita i 2012 vart seinare forklart med at ho var gravid med Kim Ju-ae. Den nasjonale etterretningstenesta i Sør-Korea (NIS) anslo i 2023 at ho var 10 eller 11 år gammal. Den sørkoreanske politikaren , med tilvising til «kjelder utanfor NIS», har hevda at ho vart fødd i 2013. Kollegaen hans, , med tilvising til både NIS og andre kjelder, har hevda at Kim Ju-ae har ein eldre bror fødd i 2010 og eit yngre sysken av ukjent kjønn fødd i 2017. Likevel uttrykte João Micaelo, ein personleg kjenning av Kim Jong-un, tvil i eit intervju med *Radio Free Asia* i 2023 om den nordkoreanske leiaren nokon gong har fått ein son. Micaelo hevdar at han først møtte Kim Jong-un i 1998 då dei gjekk på skule saman i Sveits. Då dei møttest att som vaksne, seier Micaelo at Kim Jong-un aldri nemnde nokon son, berre dottera han hadde vist fram offentleg.

Den nordkoreanske staten har heller ikkje offentleg stadfesta namnet hennar, og NIS har ikkje verifisert påstandar frå nordkoreanske avhopparar om dette. Nordkoreanske medium omtala henne først som den «elska» (사랑하는) eller «dyrebare» (존귀하신) dottera til Kim Jong-un, men tok snart i bruk nemninga «respektert» (존경하는), som vanlegvis er reservert for dei mest heidra personane i det nordkoreanske samfunnet. Til dømes fekk Kim Jong-un tittelen «respektert kamerat» kort tid etter at han vart den øvste leiaren i landet. I mars 2024 vart Kim Ju-ae offisielt omtala som ein «stor rettleiarperson», saman med far sin under eit offentleg arrangement.

Namnet «Ju-ae» vart først nemnt av den amerikanske basketballspelaren Dennis Rodman i omtalen hans av eit besøk i Pyongyang i 2013. Då han snakka om Kim Jong-un og Ri Sol-ju, fortalde Rodman at han «heldt babyen deira Ju-ae» og skildra Kim Jong-un som ein «god far» og ein «fantastisk fyr». Tidlegare NIS-offiser Choe Su-yong hevdar derimot at Rodman misforstod dei koreanske orda «jeoae» (저애), som tyder «den jenta», og at barnet sitt eigentlege namn er «Un-ju» (은주). Choe viste til kjelder i Nord-Korea].

Den 4. november 2022 rapporterte *The Chosun Ilbo* om påstandar frå ein anonym avhoppar, ein tidlegare militæroffiser som hevda å ha eskortert den eldste sonen og den mellomste dottera til Kim Jong-un utanlands. Han hevda at dottera faktisk heiter «Ju-ae», og at den eldre broren heiter «Ju-un», der «Ju» kjem frå mora sitt namn og «Un» frå faren sitt. Han hevda vidare at hanja-skrivinga av namnet hennar er «主愛».
Samtidig hevda den nordkoreanske diplomaten , som hoppa av til Sør-Korea i 2023, at namnet hennar er Ju-ye (주예; 主叡), og at nordkoreanske borgarar med namnet Ju-ye vart pålagde å endre namna sine.

## Offentlege opptredenar
Kim Ju-ae viste seg offentleg for første gong under ei testoppskyting av eit interkontinentalt ballistisk missil 18. november 2022. Det statlege nyheitsbyrået Korean Central News Agency publiserte bilete av Kim Ju-ae saman med far sin, der dei inspiserte eit Hwasong-17-missil før oppskytinga. Den offentlege debuten hennar kom i ei tid med aukande spenning mellom Nord- og Sør-Korea, etter eit rekordhøgt tal på nordkoreanske missiloppskytingar.

Rachel Minyoung Lee, ein senioranalytikar ved Open Nuclear Network i Wien i Austerrike, meiner at bileta kan ha vore meinte å styrkje biletet av Kim Jong-un som «folkets og nasjonens far», og å framheve kor viktig atomvåpenprogrammet er for tryggleiken til framtidige generasjonar – der Ju-ae symboliserer nett desse framtidige generasjonane. Etter dette gjorde Kim Ju-ae ytterlegare fire offentlege opptredenar frå slutten av november 2022 til byrjinga av februar 2023. Den 14. februar 2023 lanserte det statlege Korea Stamp Corporation frimerke med motiv av Kim Ju-ae og Kim Jong-un frå missiloppskytinga 18. november.

Kim Ju-ae deltok saman med far sin på fleire offisielle seremoniar og prosesjonar i 2023. Ho var med på feiringa av «Den skinande stjernas dag» 16. februar, som markerer fødselsdagen til bestefaren hennar, Kim Jong-il. Ho synte seg igjen saman med far sin 9. september, under ein parade som markerte 75-årsjubileet for grunnlegginga av Nord-Korea. Mot slutten av året deltok ho på nyttårsfeiringa saman med far sin på Rungrado 1. mai stadion i Pyongyang.

Ho følgde òg far sin på fleire offentlege arrangement i 2024 og 2025. Ho deltok på markeringa av 79-årsjubileet til det styrande Arbeidarpartiet i Korea 10. oktober 2024. Året etter var ho til stades ved sjøsetjinga av jagaren «Choe Hyon» 25. april og under 80-årsmarkeringa av sigersdagen ved den russiske ambassaden i Pyongyang 9. mai. Den 2. september 2025 følgde ho far sin til Beijing for å delta på ein militærparade som markerte 80-årsjubileet for Kina sin siger over Japan under andre verdskrigen. Dette var den første offentlege opptredenen hennar i utlandet.

## Etterfølgjing
Den framståande rolla Kim Ju-ae har fått offentleg, har ført til spekulasjonar blant analytikarar av Nord-Korea om kva rolle ho kan få i framtida. Richard Lloyd Parry frå *[[The Times]]* meiner at dette kan vere eit svar på rivalisering innanfor den nordkoreanske staten og eit forsøk på å styrkje den politiske overmakta til Kim-familien. Go Myong-hyun, seniorforskar ved Asan Institute for Policy Studies i Seoul, meiner på si side at framstillinga av Kim Ju-ae liknar den av ei prinsesse, og at statlege medium prøver å normalisere styret til Kim-familien ved å ta i bruk trekk frå eit europeisk monarki. Fleire andre analytikarar har spekulert i at ho er vald ut som etterfølgjar etter far sin som øvste leiar, noko som i så fall ville gjere henne til den første kvinna i denne posisjonen.ref name="Mackenzie 2023" /> Denne hypotesen vart òg teken opp av NIS i byrjinga av 2024, etter den årlege vurderinga deira av Nord-Korea.

I eit lukka møte 29. juli 2024 rapporterte NIS til medlemmar av den sørkoreanske nasjonalforsamlinga at Kim Ju-ae vart trena opp til å ta over etter far sin som øvste leiar. Park Jie-won, som var direktør for NIS frå 2020 til 2022, avviste konklusjonane i rapporten og peika på at moglege etterfølgjarar tidlegare har vorte haldne skjulte for offentlegheita. Han meinte òg at det nordkoreanske systemet historisk har vore patriarkalsk, noko som gjer det mindre sannsynleg at Kim Ju-ae vil ta over. Synspunkta til Park vart støtta av fleire analytikarar, som òg peika på at Kim Ju-ae framleis er eit barn utan politisk erfaring, og at det derfor ville vere for tidleg å peike henne ut som etterfølgjar.

I februar 2026 rapporterte NIS til nasjonalforsamlinga at Kim Ju-ae hadde fullført opplæringa si som etterfølgjar og var peikt ut til å ta over etter far sin. Dei viste til deltakinga hennar på militære arrangement, aukande involvering i politiske avgjerder, og eit besøk ho gjorde til Kumsusan-palasset, eit viktig symbol for Kim-familien.

## Merknadar

## Kjelder

**Denne artikkelen bygger på «[[:en:Kim Ju Ae|Kim Ju Ae]]» frå , den 27. mars 2026.*